Burjassot, al costat de les persones i famílies afectades pel TDAH
2025-07-24

En el dia de hui, 27 d’octubre, jornada en què a Espanya se celebra el Dia del Trastorn per Dèficit d’Atenció i Hiperactivitat, l’Ajuntament de Burjassot ha volgut mostrar-se al costat de les persones i famílies afectades per aquest trastorn. Així, des de les 10 h, membres d’APNADAH (Associació de Pares de Xiquets i Adolescents amb Dèficit d’Atenció i Hiperactivitat), amb la col·laboració de la regidoria de Sanitat, dirigida per Isabel Mª Mora, han estat al capdavant d’una taula informativa, a les portes del Consistori, amb la qual han estat aportant informació a la ciutadania sobre els objectius i línies de treball de l’entitat i sobre les estratègies i recursos que existeixen a l’hora d’abordar aquest trastorn neurobiològic.

A les 12, l’alcalde de Burjassot, Rafa García, ha iniciat la Lectura del Manifest Reivindicatiu de la jornada, el lema de la qual en 2022 és #Peratotalavida. Segons el text llegit per diferents regidors i regidores de la Corporació Municipal i per components d’APNADAH, el TDAH és un trastorn neurobiològic afecta a més del 5% de la població infantojuvenil i a un 2-3% de les persones adultes i, per tant, precisa de l’existència d’una d’una legislació que empare a les persones amb TDAH així com plans que incloguen el diagnostic precoç, les intervencions personalitzades i multidisciplinàries i majors suports psicopedagògics a les persones afectades i a les seues famílies.